armvectores/hy_wikipedia_2023 huggingface dataset:
Տաճար

Անվան այլ կիրառումների համար տե՛ս՝ Տաճար (այլ կիրառումներ)
Տաճար (հին պարսկ. tacara - պալատ, ապարանք), կրոնին, ծեսերին, արարողություններին ծառայող պաշտամունքային շինություն, անտիկ շրջանում՝ հեթանոսական աստվածների տուն, կռատուն։ Տաճարի տիպերը, զարգացման պատմությունը, բացի պաշտամունքային պահանջներից, պայմանավորված են նաև տարբեր երկրների ժողովուրդների ճարտարապետության, շինարարական տեխնիկայի ընդհանուր զարգացմամբ։ Տաճարները առանձնանում են իրենց չափերով, հատակագծային, ծավալատարածական հորինվածքով, հարդարանքով, այլ հատկանիշներով։ Պատմության զանազան դարաշրջաններում դավանական հոսանքների ազդեցությամբ փոփոխվել է կրոնական ծիսակարգը, որը ինչպես և ժամանակի գաղափարագեղարվեստական ըմբռնումները թելադրել են տաճարների հորինվածքային, կերպարային փոփոխությունները, հաղորդել նրանց վառ արտահայտված ազգային ինքնատիպություն, որն ակնհայտ է եկեղեցիներում, մզկիթներում, սինագոգներում, բուդդայական տաճարներում։ Տաճարի նշանակությունը հաճախ շատ ավելի լայն է նրա կատարած պաշտամունքային դերից, մարմնավորած կրոնից, գաղափարներից, նրա ճարտարապետական և դեկորատիվ հարդարանքը խորհրդանշում են տիեզերքի մասին ամենատարբեր պատկերացումներ, շատ դարաշրջաններում հատկապես միջին դարերում, Եվրոպայում տաճարը եղել է նաև հասարակական ժողովների, հանդիսությունների անցկացման վայր, ունեցել մեմորիալ նշանակություն։ Տաճարային մոնումենտալ շենքերը, մեծ մասամբ կառուցված լինելով քաղաքային, վանքային համալիրներում, ունեցել են քաղաքաշինական կարևոր նշանակություն, առանձնացել իրենց ակտիվ դիրքով, նորարարական լուծումներով, արտահայտիչ հորինվածքային ձևերով, մտահղացումների համարձակությամբ, հնարամտությամբ։ Քրիստոնեական տաճարի, ինչպես ընդհանրապես եկեղեցու, պարտադիր բաղադրիչներն են. աղոթասրահը, ավագ խորանը՝ բեմի, դասի մասերով։ Քրիստոնեական պաշտամունքային ճարտարապետության մեջ ընդհանրական կամ թեմի գլխավոր տաճար անվանվում է Մայր Տաճարը՝ կաթողիկեն։


== Շենքեր ==
Տաճարային առաջին շենքերը կառուցվել են Հին Աշխարհի երկրներում՝ Եգիպտոսում, Միջագետքում, Հունաստանում, Հռոմում։ Համընդհանուր ճանաչման են արժանացել Պարթենոնի, Փարիզի Աստվածամոր, Կոստանդնուպոլսի Սուրբ Սոֆիայի, Հռոմի Սուրբ Պետրոսի, Մոսկվայի Վասիլի Երանելու, Կիևի Սուրբ Սոֆիայի և այլ տաճարները։


== Հայաստանի տաճարներ ==
Հայաստանի վաղագույն տաճարներից են էրեբունի ամրոցի տարածքում գտնվող Սուսիի, Խալդիի տաճարները։ Տաճարաշինությունը Հայկական բարձրավանդակում առանձնապես ծաղկում է ապրել մ.թ.ա. 3-րդ - մ.թ. 1-ին դարերում., երբ Հայաստանը գտնվում էր հելլենիստական մշակույթի ազդեցության ոլորտում։ Այդ շրջանին է վերաբերում Գաոնիի հեթանոսական տաճարը (1-ին դար)։ Քրիստոնեության ընդունման, տարածման ժամանակ (IV դ.) հեթանոսական տաճարները Հայաստանում հիմնականում ոչնչացվել կամ վերափոխվել են՝ հարմարեցվելով կրոնական նոր գաղափարախոսության ֆունկցիոնալ, գեղագիտական պահանջներին։ Քրիստոնեական տաճարները իրենց հատակագծային, ծավալատարածական հորինվածքով էապես տարբերվում են հեթանոսականներից, որոնց հորինված թեպետ մերժվեց, սակայն անվանումն անցավ նոր դավանանքի շենքերին։ Հայ միջնադարյան տաճարները (էջմիածնի Մայր տաճար., Անիի Մայր տաճար, Զվարթնոց, Հռիփսիմե, Մաստարա, Աղթամար, նաև իրենց բազմազան, ինքնատիպ հորինվածքներով քրիստոնեական պաշտամունքային ճարտարապետական լավագույն նմուշներից են։


== Տես նաև ==
Կրոն
Կաիու

Անվան այլ կիրառումների համար տե՛ս՝ Կաիու (այլ կիրառումներ)Կաիու (էստ․՝ Kaiu), գյուղական ավան Էստոնիայի Ռապլամաա նահանգի Կաիու շրջանում։
2011 թվականի տվյալներով գյուղական ավանում բնակվում էր 434 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Հայ ավետարանական Կերթմենյան վարժարան

Հայ ավետարանական Կերթմենյան վարժարան (արմտ. հայ.՝ Հայ Աւետարանական Կերթմէնեան Վարժարան), հիմնադրվել է 1931 թվականին Աշրաֆիայում։ 2015 թվականի դրությամբ գործում էր մանկապարտեզ և վեց հիմնական դասարան։
30 տարուց ավել վարժարանի տնօրենն Սահակ Տետեյանն էր։


== Պատմություն ==
1931 թվականին Հայ ավետարանական Կերթմենյան վարժարանը  (AEGS) բացեց իր դռները մանկապարտեզի և երեք տարրական դպրոցական դասարանների տեսքով Կոստանտին Կերթմենյանի, Սարգիս Դևիրյանի և ԱՄՆ-ում ապրող այլ խաչենցի հայերի ֆինանսական ներդրումների շնորհով։ 1940 թվականին վարժարանում ուսումը ավարտեց առաջին տասներեք ուսանողը ։
Այդ ընթացքում գրանցված ուսանողների քանակությունը գերազանցեց  շենքի սկզբնական տարողությունը։ Քանի որ դպրոցի հիմնադիրները մահացան, նրանց երեխաները որոշեցին, որ վարժարանի շահերից է բխում, որ Ամերիկայի Հայ Ավետարանչական ընկերակցությանը անցնի սեփականության  և վարժարանի շահագործուման իրավունքը։ Ստեֆան Փիլիպոսյանի և նոր բարերարներ փնտրելու նրա օգնության շմորհիվ է հավաքվել   բավական գումար մանկապարտեզի և տարրական դպրոցի շենքերի անհրաժեշտ վերակառուցման համար։ Նոր մատուռի կառուցման ծախսերը ստանձնել էր Հենրի Կերթմենյանը։
Վարժարանը ծաղկում էր մինչ 1975 թվականը, երբ Լիբանանում սկսվեց քաղաքացիական պատերազմ։ 1978 թվականին այն գրավել էր տեղային աշխարհազորը, բայց հրետանակոծված վարժարանը չէր կարող գործել։ Զինադադար հայտարարելուն պես դասասենյակները վերանորոգվեցին, իսկ դասերը վերսկսվեցին։
2015 թվականին Կերթմենյան վարժարանը փակվեց և այժմ չի գործում։


== Տես նաև ==
Թրատի Հայ Ավետարանական վարժարան (Թրատ, Լիբանան)
Հայ Ավետարանական Փիթեր և Ելիզաբեթ Թորոսյան դպրոց (Ամանոս, Լիբանան)
Հայ Ավետարանական Շամլյան Թաթիկյան երկրորդական վարժարան (Բուրջ Համուդ, Լիբանան)
Հայ ավետարանական կենտրոնական բարձրագույն դպրոց (Աշրաֆիա, Լիբանան)
Եփրեմ և Մարթա Ֆիլիպոսյան հայ ավետարանական քոլեջ (Բեյրութ, Լիբանան)
Անջարի հայ ավետարանական միջնակարգ դպրոց (Այնճար, Լիբանան)
Հայկազյան համալսարան (Ռիադ աս-Սոլհ, Բեյրութ, Լիբանան)


== Ծանոթագրություններ ==


== Արտաքին հղումներ ==
Մերձավոր Արևելքի Հայ Ավետարանական Եկեղեցիների Միության Ուսումնական Խորհուրդը (ՄԱԷՀՄ)
Հաագ (Վերին Ֆրանկոնիա)

Անվան այլ կիրառումների համար տե՛ս՝ Հագ (այլ կիրառումներ) Հաագ (գերմ.՝ Haag), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 928 մարդ (ըստ 2010 թվականի դեկտեմբերի 31-ի)։ Տարածքը կազմում է 13,29 կմ²։ Պաշտոնական կոդ՝ 09 4 72 146։
Կոմունան բաժանված է 12 գյուղական համայնքի։


== Ծանոթագրություններ ==
Խաչատուր Ջուղայեցի

Խաչատուր Ջուղայեցի (հայրանունը՝ Իսահակ (ծննդյան. և մահվան թվականներն անհայտ)), XVIII դարի հայ պատմագիր։ Ծնվել է Նոր Ջուղայում (Իրան) և սովորել է տեղի Սուրբ Ամենափրկիչ վանքում։ Հետագայում դարձել է հոգևորական ու ձեռնադրվել աբեղա։ Հայկական պատմագրական աղբյուրների տեղեկությունների հիման վրա գրել է «Պատմություն Պարսից» երկը՝ սկսելով Աքեմենյան Կյուրոս II Մեծից (մ. թ. ա. 550 - 530) և ավարտել զենդ Քերիմ խանի տիրակալությամբ (1760-1779)։ Վերջինիս գործունեությանն ավելի մեծ տեղ է հատկացրել, որովհետև ժամանակակից և ականատես է դեպքերին, մինչդեռ հին պատմությունը շարադրել է երբեմն բավարարվելով գահակալների ու նրանց տարեթվերի սոսկ հիշատակմամբ։ Իրանի պատմության հետ շաղկապված՝ գրքում բավականին տեղ է տրված նաև հայերին, առանձնապես XVII դարի սկզբին Հայաստանից Իրան՝ շահ Աբբաս I-ի կազմակերպած հայերի բռնագաղթին, Նոր Ջուղայի հիմնադրմանը, նրա կյանքին, հոգևոր առաջնորդների կենսագրությանը, Խաչատուր Կեսարացու լուսավորական գործունեությանը, դերձակ Թումիկի (Թոմաս) աղանդավորական շարժմանը և այլն։ Խաչատուր Ջուղայեցու երկը հատկապես կարևոր աղբյուր է Քերիմ խանի ժամանակաշրջանի, Նոր Ջուղայի հայ համայնքի և Թումիկի շարժման պատմության ուսումնասիրման համար։ Խաչատուր Ջուղայեցին վախճանվել է Բասրայում (այժմ՝ Իրաքում)՝ Հնդկաստան մեկնելու ճանապարհին։


== Երկեր ==
Խաչատուր Ջուղայեցի, Պատմութիւն Պարսից։
Օվիեդո

Օվիեդո  (իսպ.՝ Oviedo, աստուրերեն՝ Uviéu), քաղաք Իսպանիայում։ Աստուրիա ինքնավար համայնքի վարչական կենտրոնն է։ Մունիցիպալիտետը գտնվում է Օվեդո շրջանում։ Խոշոր առևտրային և արդյունաբերական քաղաք է։ Հայտնի է որպես VIII—IX դարերի իսկական ռոմանական ճարտարապետության բնական արգելոց։ Օվիեդոն համարվում է խոշոր արդյունաբերական և առևտրական քաղաք։
Աշխարհում Օվիեդո անվանումով մի քանի քաղաքներ կան, և դրանք բոլորն էլ գտնվում են ամերիկյան մայրցամաքներում։ Օվիեդո անվանմամբ քաղաքներ կան Մեքսիկայում, Պարագվայում, Ֆլորիդայում և Դոմինիկյան Հանրապետությունում։


== Աշխարհագրական դիրք ==
Օվիեդոն տեղակայված է Աստուրիասի կենտրոնական հատվածում՝ Նորա և Նալոն գետերի միջև։ Հյուսիսից այն սահմանակից է Լաս Ռեգուերասին և Լլաներային, հարավից՝ Ռիբերա դե Արիգային և Միերեսին, արևելքից՝ Սիերոյին և Լանգրեոյին, արևմուտքից՝ Գրանդոյին և Սանտո Ադրիանոյին։
Օվիեդոյի բարձրությունը ծովի մակարդակից տատանվում է 80-709 մ բարձրության սահմաններում։ Քաղաքի կենտրոնը բավականին լեռնային է։ Քաղաքը ուժեղ քամիներից պաշտպանվում է հյուսիսում տեղակայված Մոնտե Նարանխո և հարավում՝ Սիերա դել Արամո լեռներով։


== Էկոնոմիկա ==
2009 թվականին մունիցիպալիտետն ունեցել է 135,185,000.00€ արտաքին պարտք։
Քաղաքի էկոնոմիկան էապես հիմնված է քաղաքի կենտրոնում գտնվող գրասենյակային կառույցների վրա։ Օվիեդոն՝ որպես շրջանի վարչական կենտրոն, աջակցում է հանրային կառավարմանը։


== Քույր քաղաքներ ==
Բուենոս Այրես,  Արգենտինա
Քլերմոնթ Ֆերրարդ,  Ֆրանսիա, 1988 թվականից
Տամպա,  ԱՄՆ, 1991 թվականից
Սանտիագո դե Կոմպոստելա,  Իսպանիա, 1993 թվականից


== Բնակչություն ==


== Ծանոթագրություններ ==


== Գրականություն ==
Испания. Изд-во «Вокруг света». 3-е издание, исправленное и дополненное. 2008. ISBN 978-5-98652-118-3


== Արտաքին հղումներ ==
Asturias Cities Archived 2007-02-18 at the Wayback Machine. անգլ.՝ 
Municipality of Oviedo անգլ.՝ 
Municipality of Oviedo and touristic informations անգլ.՝ 
University of Oviedo իսպ.՝ 
Oviedo city guide HitchHikers Handbook անգլ.՝
Աարոն Կոնոլի

Աարոն Կոնոլի (անգլ.՝ Aaron Connolly, հունվարի 28, 2000(2000-01-28), Գոլուեյ, Կոննախտ, Իռլանդիա), իռլանդացի պրոֆեսիոնալ ֆուտբոլիստ։ Ներկայումս հանդես է գալիս Բրայթոն ընդ Հոուվ Ալբիոնի և Իռլանդիայի ազգային հավաքականի կազմում։ Խաղում է հարձակվողի դիրքում։


== Ակումբային կարիերա ==


=== Բրայթոն ընդ Հոուվ Ալբիոն ===
Կոնոլին հանդես է եկել Մարի/Օրանմորի և Մերվյու Յունայթեդի ակադեմիաներում։ 2016 թվականին նա միացավ Բրայթոն ընդ Հոուվ Ալբիոնի երիտասարդական թիմին՝ ակումբի հետ կնքելով 2 տարվա կրթաթոշակ։ Իր պրոֆեսիոնալ դեբյուտը նշեց 2017 թվականի օգոստոսի 22-ին՝ փոխարինման մտնելով Անգլիայի լիգայի գավաթի Բարնետի դեմ խաղում։ 2019 թվականի հունվարի 31-ին Կոնոլին երկարաձգեց իր պայմանագիրը Բրայթոնի հետ մինչև 2022 թվականը և մինչև մրցաշրջանի ավարտը վարձավճարով միացավ Լուտոն Թաունին։ Իր դեբյուտը ակումբի կազմում նշեց ապրիլի 13-ին՝ Չառլտոն Ատլետիկի դեմ խաղում։ Լուտոն Թաունի կազմում Կոնոլին անցկացրեց 2 հանդիպում։
Իր առաջին գոլը պրոֆեսիոնալ կարիերայում Կոնոլին խփեց 2019 թվականի օգոստոսի 27-ին՝ Անգլիայի լիգայի գավաթի Բրիստոլ Ռովերսի դեմ խաղում։ Առաջին հանդիպումը Պրեմիեր Լիգայում անցկացրեց օգոստոսի 31-ին՝ փոխարինելով Նիլ Մոպեին Մանչեսթեր Սիթիի դեմ խաղում։ Թիմի մեկնարկային կազմում Պրեմիեր Լիգայում Կոնոլին առաջին անգամ խաղադաշտ դուրս եկավ հոկտեմբերի 5-ին՝ Տոտենհեմ Հոտսպուրի դեմ խաղում։ Այս խաղում իռլանդացին դարձավ դուբլի հեղինակ՝ օգնելով Բրայթոնին հաղթել 3-0 հաշվով։ Հոկտեմբերի 26-ին նա 11-մետրանոց վաստակեց Էվերթոնի դեմ խաղում, որը հաջողությամբ իրացրեց Նիլ Մոպեն։


== Միջազգային կարիերա ==
Կոնոլին ներկայացրել է Իռլանդիան տարբեր տարիքային երիտասարդական հավաքականներում։ 2017 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով թիմի բոլոր 4 հանդիպումներում, իսկ Իռլանդիան հասավ մրցաշարի կիսաեզրափակիչ, որտեղ 1-0 հաշվով պարտվեց Անգլիային։
Իռլանդիայի ազգային հավաքական Կոնոլին առաջին անգամ հրավիրվեց 2019 թվականի հոկտեմբերի 5-ին՝ Վրաստանի և Շվեյցարիայի դեմ խաղերի համար։ Իր դեբյուտը ազգային հավաքականում նշեց հոկտեմբերի 12-ին՝ փոխարինման մտնելով Վրաստանի դեմ խաղում։ Հավաքականի մեկնարկային կազմում նա առաջին անգամ խաղադաշտ դուրս եկավ հոկտեմբերի 15-ին՝ Շվեյցարիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի դեկտեմբերի 23-ի դրությամբ


=== Միջազգային վիճակագրություն ===
2019 թվականի դեկտեմբերի 23-ի դրությամբ


== Ծանոթագրություններ ==


== Արտաքին հղումներ ==
Կոնոլիի պաշտոնական Տվիտերի էջը
Կոնոլիի պաշտոնական Ինստագրամի էջը
Կոնոլին transfermarkt-ում
Կոնոլին soccerbase.com-ում
Կոնոլին WhoScored.com կայքում
Կոնոլին Բրայթոն ընդ Հոուվ Ալբիոնի պաշտոնական կայքում
Կոնոլին Պրեմիեր Լիգայի պաշտոնական կայքում
Կոնոլին ՈՒԵՖԱ-ի պաշտոնական կայքում
Կոնոլին Իռլանդիայի ֆուտբոլի ասոցիացիայի կայքում
Վանա-Կոիոլա

Վանա-Կոիոլա (էստ․՝ Vana-Koiola), գյուղ Էստոնիայի Պիլվամաա նահանգի Լահեդա շրջանում։
2011 թվականի տվյալներով գյուղում բնակվում էր 84 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լրագրողների պաշտպանության կոմիտե

Լրագրողների պաշտպանության կոմիտեն (անգլ.՝ Committee to Protect Journalists ) ամերիկյան կազմակերպություն է, տեղակայված է Նյու Յորքում և թղթակիցներ ունի ամբողջ աշխարհում։ Կազմակերպությունը պայքարում է մամուլի ազատության համար և պաշտպանում է լրագրողների իրավունքները։ American Journalism Review պարբերականն այն անվանում է «լրագրության Կարմիր խաչ»։


== Պատմություն և ծրագրեր ==
Լրագրողների պաշտպանության կոմիտեն հիմնադրվել է 1981 թվականին ի պատասխան պարագվայցի լրագրող Ալսիբիադես Գոնսալես Դելվալլեի հանդեպ տեղի ունեցած բռնության։
Հիմնադիր նախագահն է եղել Ուոլթեր Քրոնքիթը։ 1991 թվականից սկսած` այն անց է կացնում Լրագրողների պաշտպանության կոմիտեի ամենամյա միջազգային մամուլի ազատության մրցանակաբաշխությունը, որի ընթացքում նորություններ հաղորդելիս բռնության ու ճնշումների ենթարկված, բանտարկված լրագրողները մրցանակներ են ստանում։
2002-2008 թվականներին այն տպագրել է իր երկլեզու «Վտանգավոր նշանակումներ» (անգլ.՝ Dangerous Assignments) պարբերականը։ Այն նաև հրապարակում է Հարձակում մամուլի վրա ամենամյա հետազոտությունը։
Սկսած 1992 թվականից` կազմակերպությունը հրապարակում է մասնագիտական պարտքը կատարելիս սպանված լրագրողների անուններն ամբողջ աշխարհից։
Ըստ 2016 թվականի զեկույցի` 48 լրագրող ամբողջ աշխարհում սպանվել է իր աշխատանքի ժամանակ, և նրանց կեսից ավելին զոհվել են պատերազմական գոտիներում։ 1992 թվականից սկսած 1246 սպանված լրագրողների ամբողջական ցանկը հասանելի է կազմակերպության կայքում։
Կազմակերպությունը Խոսքի ազատության պաշտպանության միջազգային կոմիտեի հիմնադիր անդամներից է։


== Աշխատակազմ և ղեկավարներ ==
Արտասահմանցի թղթակից Աննա Քուփերն աշխատել է որպես կազմակերպության գործադիր տնօրեն 1998-2006 թվականներին։
Սկսած 2006 թվականից` կազմակերպության տնօրենն էր լրագրող Ջոել Սայմընը։ Նախկինում նա աշխատել է որպես կազմակերպության փոխտնօրեն։
Խորհրդում ընդկրգված են ամերիկացի հետևյալ լրագրողները. 


== Տես նաև ==
Ժուռնալիստիկա
Լրագրող
Լրագրողներ առանց սահմանների


== Ծանոթագրություններ ==


== Արտաքին հղումներ ==
Սպանված լրագրողների ցանկ
Բանտարկված լրագրողների ցանկ
Իդա (լեռ)

Իդա (հուն․՝ Ίδη), Պսիլորիտիս (հուն․՝ Ψηλορείτης), Կրետե կղզու ամենաբարձր լեռը (2456 մ)։ Գտնվում է կղզու կենտրոնական մասում։ Իդա լեռնազանգվածն ունի հինգ գագաթ՝ Տիմիոս-Ստավրոս (2456 մ), Ագաֆիաս (2424 մ), Ստոլիստրա (2325 մ), Վուլումենու (2267 մ) և Կուսակաս (2209 մ)։ Իդայից արևելք ընկած է Նիդայի բարձրավանդակը, որի ցածրագույն կետը գտնվում է 1414 մ բարձրության վրա։ Բարձրավանդակի արևմտյան մասում գտնվում է Զևսի քարանձավը, որտեղ, ըստ հին հունական դիցաբանության, մեծացել է Զևսը։ Քարանձավում գտնվել են պատմական արժեք ունեցող բազմաթիվ իրեր, օրինակ՝ մ.թ.ա. VII դարի բրոնզե վահան։ Լեռան հարավային լանջին գտնվում է գտնվում է Կամարես քարանձավը, որտեղ հայտնաբերվել են կերամիկական բազմաթիվ առարկաներ, որոնցից շատերը ներկայացված են Հերակլիոնի հնագիտական թանգարանում։

Իդա լեռան քարքարոտ լանջերը ծածկված են փշոտ թփերով։ Լեռան արևելյան լանջերին պահպանվել են անտառների մնացուկներ. ժամանակին անտառապատ է եղել ողջ Կրետեն։
Իդա լեռը հատկապես հարուստ է հարթ քարերով, որոնք հարմար են հովվական պարզ խրճիթի՝ միտատոյի շինարարության համար։ Հյուսիսարևմտյան մասում գտնվում է նշանավոր Արկադի վանքը։


== Ծանոթագրություններ ==
Սուրբ Երրորդության տաճար (Խանիա)

Սուրբ Երրորդության տաճար (հուն․՝ Μονή Αγίας Τριάδας Τζαγκαρόλων), Կոստանդնուպոլիսի ուղղափառ եկեղեցու ստավրոպիգիական տաճար Հունաստանում՝ Կրետեում՝ տեղակայված Ակրոտիրի թերակղզու կենտրոնում՝ Խանիա համայնքում, Խանիայի ծայրամասային միավոր Կրետեի ծայրամասում։


== Պատմություն ==

Ագիա Տրիադա տաճարը կառուցվել է 18-րդ դարի սկզբին վենետիկյան Զանգարոլի ընտանիքի երկու եղբայրների կողմից հին եկեղեցու տեղում։ Եկեղեցին կառուցվել է բյուզանդական ոճով, ճակատային մասը զարդարված է հոնիական և կորնթական ոճի սյուներով։ Նկուղի դռները թվագրվում են 1613 թվականով, իսկ ճակատային մասի հունարենով գրությունը վերագրվում է 1631 թվականին։ Սյուները կառուցվել են 1864 թվականին, իսկ 1892 թվականին տաճարում բացվել է սեմինարիա։ Տաճարին կից բացվել է թանգարան և գրադարան՝ թանկարժեք ցուցադրանմուշներով, օրինակ, Հովհաննես առաքյալի սրբապատկերը թվագրվում է 1500 թվականով, իսկ Իմանուելա Սկորդիեսայի «Ահեղ դատաստանը»՝ 17-րդ դարով։
Հունական հեղափոխությունից հետո տաճարը վերականգնվել է։ Հետագայում այն ձեռք է բերել մեծ գույք և ունեցել շատ վանատներ, այդ թվում նաև Սմիրնայում։


== Մուզուրասի տեղական միություն ==
Մուզրասի տեղական միության մեջ են մտնում վեց բնակավայր։ Ըստ 2011 թվականի մարդահամարի տվյալների՝ բնակչության թիվը կազմել է 268 մարդ։ Մակերեսը 19,233կմ² է։


== Տես նաև ==
Գուվերնետո


== Ծանոթագրություններ ==


== Արտաքին հղումներ ==
Μιχάλης Ανδριανάκης (2012)։ «Μονή Αγ. Τριάδας Τζαγκαρόλων στο Ακρωτήρι» (հունարեն)։ Υπουργείο Πολιτισμού και Αθλητισμού։ Վերցված է 2017-10-06 
Ἱερά Πατριαρχική & Σταυροπηγιακή Μονή Ἁγίας Τριάδος τῶν Τζαγκαρόλων Archived 2014-08-19 at the Wayback Machine. на сайте Кидонийской митрополии(չաշխատող հղում)
(7197) Պիերոանջելա

(7197) Պիերոանջելա (անգլ.՝ Pieroangela), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 16-ին Անդրեա Բոատինիի և Մաուրա Տոմբելիի կողմից Սիմա Էկարում։
Միջին հեռավորությունը Արեգակից կազմում է 2,62395 ա. մ., առավելագույնը մոտենում է 2,0199 ա. մ. հեռավորության վրա և հեռանում 3,228 ա. մ.։ Արեգակի շուրջ մեկ ամբողջական պտույտ է կատարում 1552,5 երկրային օրվա ընթացքում, իր ուղեծրով շարժվելով միջինում 0,231884 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7197) Պիերոանջելա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
B1A4 (խումբ)

B1A4 (հանգըլ՝ 비원에이포}})՝ հարավկորեական երաժշտական խումբ (բոյ- բենդ), պատկանում է WM Entertainment ընկերությանը։


== Կազմ ==
Ջին Յոն, լրիվ անունը՝ Չոնգ Ջին Յոնգ (կորեերեն՝ 정진영) , ծնվել է 18 նոյեմբերի 1991 թվականին- լիդեր, վոկալիստ
CNU, իրական անունը՝ Շին Դոնգ Ու (կորեերեն՝ 신동우) , ծնվել է 16 հունիսի 1991 թվականին - վոկալիստ, ռեփեր
Սան Դըլ, իրական անունը՝ Ի (Լի) Ջոնգ Հվան (կորեերեն՝ 이정환) , ծնվել է 20 մարտի 1992 թվականին - վոկալիստ
Բարո, իրական անունը՝ Չա Սոն Ու (կորեերեն՝  차선우) , ծնվել է 5 սեպտեմբերի 1992 թվականին - ռեփեր
Գոն Չան, լրիվ անունը՝ Գոնգ Չան Շիկ (կորեերեն՝ 공찬식) , ծնվել է 14 օգոստոսի 1993 թվականին - վոկալիստ


== Սկավառակագրություն ==


=== Կորեական ===


==== Ամբողջական ալբոմ ====
2012: Ignition
2014: Who Am I


==== Մինի ալբոմ ====
2011: Let's Fly
2011: It B1A4
2012: In the Wind
2013: What's Happening
2014: Solo Day
2015: Sweet Girl


=== Ճապոնական ===
2012: 1
2014: 2
2016: 3


== Տեսահոլովակներ ==


== Հեռուստատեսություն ==


== Համերգներ և շրջագայություններ ==


=== Կորեական շրջագայություն ===
2012- BABA B1A4
2013- Limited Show Amazing Store
2014- THE CLASS
2015- B1A4 ADVENTURE


=== Ճապոնական շրջագայություն ===
2013- BABA B1A4 in Japan
2013- Limited Show Amazing Store in Japan (Zepp Tour)
2014- Listen To The B1A4 (Arena Tour)
2016- The Great World Of B1A4


=== Համաշխարհային շրջագայություն ===
2014- B1A4 Road Trip - Ready?
2015-2016- B1A4 ADVENTURE


== Մրցանակներ ==


== Ծանոթագրություններ ==

"B1A4".  Youtube.com.
'친근함으로 무장했어요' (인터뷰)" 
"신예 아이돌 B1A4 리더, 이준기+윤시윤 닮은꼴"
"신예 아이돌 B1A4, 그룹명 논쟁 과열 '기대감 증폭'"
"신인그룹 B1A4, 두 번째 멤버 BARO 공개! '귀여운 래퍼로 인기몰이 예약 중'
"匙捞飘 春胶"
"신예 아이돌 B1A4, 실력파 메인보컬 산들 공개"
"신예 B1A4, 마지막 멤버 신우 공개..'꽃 미소가 매력적'"
"B1A4(비원에이포), 타이틀곡 'OK' 티저 공개로 기대감 폭발"
"베일벗은 B1A4, 신인맞아? 외모+춤+노래↑••3박자 조화"
"신예 B1A4, 살랑살랑 '산들바람 춤' 대박 히트 예감"
"[사진] B1A4, '미소년들의 화려한 무대!'" Archived 2016-03-06 at the Wayback Machine.
"'인가' B1A4, '댄스+노래+외모' 모두 '완벽'••흥겨운 무대주소복사하기"
"신예 B1A4, '못된 것만 배워서'로 활동 잇는다"
"MTV '매치 업', 두 아이돌의 매력 대결..'예능감까지?'"
. "'블락비' vs 'B1A4'…MTV 통해 최초 독점 공개"
"B1A4 to make comeback in September" Archived 2014-04-12 at the Wayback Machine.
"B1A4, 진영 자켓화보 공개 '시스루 체인지패션 완벽소화'"
"컴백 B1A4, 이게 바로! '만찢돌' 포스 '러블리 토이보이'" Archived 2016-03-03 at the Wayback Machine.
"B1A4 신우 티저 화보 공개 '와일드한 미소천사' 반전 매력"
"B1A4 산들, 새 티저 공개 '비주얼 업그레이드'" Archived 2016-02-02 at the Wayback Machine.
"B1A4 공찬 티저 화보 '뽀글뽀글 애완남' 변신 완료"
"B1A4 미니2집, 반응이 심상치 않다 "대박 예고""(չաշխատող հղում)
"'뮤직뱅크' B1A4, 장난스러운 소년들의 한바탕 소란! '최강 비주얼'"
. "'음악중심' B1A4, 달콤한 미소로 누나팬 마음 '살랑살랑~'"


== Արտաքին հղումներ ==
Ալի-Բեգլի-Բենդի

Ալի-Բեգլի-Բենդի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Արմեն Մակարյան

Արմեն Վոլոդյայի Մակարյան (հոկտեմբերի 10, 1972, Չարենցավան - օգոստոսի 8, 1992, Արծվաշեն), հայազգի ազատամարտիկ։ 1992 թվականի հուիլիս-օգոստոս ամիսներին Վանաձորի մոտոհրաձգային գնդի կազմում մասնակցել է Արծվաշենի ինքնապաշտպանական մարտերին, որի ընթացքում Վ.Մակարյանը և 11 այլ ազատամարտիկներ, իրենց վրա վերցնելով հակառակորդի գրոհները, ապահովել են գյուղի 4500 բնակչի տարհանումն անվտանգ գոտի։ Ռազմագործողության ընթացքում բոլոր 12 ազատամարտիկները զոհվել են։
Արմեն Մակարյանը հետմահու պարգևատրվել է Հայաստանի Հանրապետության «Մարտական խաչ» 1-ին աստիճանի շքանշանով։ Թաղված է Եռաբլուրում։
Կամպու Ալեգրի դի Գոյաս

Կամպու Ալեգրի դի Գոյաս (պորտ.՝ Campo Alegre de Goiás) համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի հարավային մարզը։ Մտնում է տնտեսական կարգավիճակ ունեցող Կատալանի գավառի մեջ։ Բնակչությունը կազմում է 4 528 մարդ, ըստ 2006 թվականի տվյալների։ Տարածքը կազմում է 2 463,014 կմ2։ Բնակչության խտությունը՝ 1,8 մարդ/կմ²։


== Վիճակագրություն ==
Համախառն ներքին արդյունքը կազմել է 108 251 000,00 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Համախառն ներքին արդյունքը մեկ շնչի հաշվով 2004 թվականին կազմել է 23 928 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Մարդկային զարգացման ներուժի ցուցիչը 2000 թվականին կազմել է 0,802
ԳՆՕՄ

ԳՆՕՄ (GNU Network Object Model Environment) ազատ աշխատասեղանի միջավայր է, որ հնարավորություն է տալիս մեծ թվով սկսնակ օգտագործողների հեշտությամբ օգտագործել ԳՆՈՒ օպերացիոն համակարգը։ Այս ինտերֆեյսը շատ է օգտագործվում Լինուքս և Յունիքս համակարգերում։


== Արտաքին հղումներ ==
Պաշտոնական կայքը
1043

1043 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1043 թվականն է, 
XI դարի 43-րդ տարին։


== Դեպքեր ==


== Ծնունդներ ==


== Մահեր ==
Լա Մոտ Տիյի

Լա Մոտ Տիյի (ֆր.՝ La Motte-Tilly), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 367 մարդ, բնակչության խտությունը` 31.67 մարդ/կմ²։ Բնակավայրը զբաղեցնում է 11.59 կմ² տարածք։


== Աշխարհագրություն ==
Գտնվում է Փարիզ քաղաքից 95 կմ հարավ-արևելք, Շալոն ան Շամպայն քաղաքից` 90 կմ հարավ-արևմուտք, Տրուա քաղաքից` 55 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 238 աշխատունակ (15-64 տարեկան)  բնակիչ, որոնցից ակտիվ էին 177-ը, իսկ ոչ ակտիվները` 61։ Ակտիվության ցուցանիշը կազմում է 74,4 %։ 177 աշխատունակ մարդկանցից աշխատել է 161 անձ (91 տղամարդ և 70 կին)։ Գործազուրկ են եղել 16 անձ (6 տղամարդ և 10 կին)։ 61 անաշխատունակներից 14-ը եղել են աշակերտներ կամ ուսանողներ, 23-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(457) Ալլեգենիա

(457) Ալլեգենիա (անգլ.՝ Alleghenia), աստերոիդ աստերոիդների հիմնական գոտում։ Հայտնաբերվել է 1900 թվականի սեպտեմբերի 15-ին Մաքս Վոլֆի և Առնոլդ Շվասմանի կողմից Հայդելբերգում։
Միջին հեռավորությունը Արեգակից կազմում է 3,09502 ա. մ., առավելագույնը մոտենում է 2,5526 ա. մ. հեռավորության վրա և հեռանում 3,6375 ա. մ.։ Արեգակի շուրջ մեկ ամբողջական պտույտ է կատարում 1988,81 երկրային օրվա ընթացքում, իր ուղեծրով շարժվելով միջինում 0,181013 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(457) Ալլեգենիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոմպոնեսկո

Պոմպոնեսկո (իտալերեն՝ Pomponesco, կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 1555 մարդ։ Խտությունը՝ 130 մարդ/կմ²։ Տարածքը՝ 12 կմ²։ Էլեկտրոնային փոստ՝ 46030։ Հեռախոսային կոդ՝ 0375։
Բնակավայրի հովանավորն է համարվում՝ Ս․ Ֆելիքիտան։


== Ծանոթագրություններ ==
Ավարտական երեկոն (ֆիլմ)

«Ավարտական երեկոն», (անգլ.՝ The Prom), ռեժիսոր Ռայան Մերֆիի սպասվող ամերիկյան երաժշտական կատակերգություն՝ նույնանուն Բրոդվեյի մյուզիքլի հիման վրա։ Այն թողարկվելու է 2020 թվականին Նեթֆլիքս հոսքային մեդիայում։ Գլխավոր դերերը կատարելու են Մերիլ Սթրիփը, Ջեյմս Քորդենը, Նիկոլ Քիդմանը, Էնդրյու Ռանելսը և Քիգան Մայքլ Քին։


== Սյուժե ==
Դի Դի Ալենը (Մերիլ Սթրիփ)՝ Թոնի մրցանակի կրկնակի դափնեկիր է, ով համագործակցում է Բարրի Գլիքմանի (Ջեյմս Քորդեն) հետ առաջին տիկին Էլեոնոր Ռուզվելտի մասին մյուզիքլում, որն, ի վերջո, ձախողվում է։ Նրանցից յուրաքանչյուրը ստանում է «կարիերայի ավարտի ակնարկներ» և որոշում է վերականգնել իր ապրելամիջոցները, գտնելով դրա համար բարեգործական պատճառներ։ Նրանց միանում են Բրոդվեյի թատրոնի վետերան Էնջի Դիքինսոնը (Նիկոլ Քիդման) և անհաջողակ դերասան Թրենթ Օլիվերը (Էնդրյու Ռենել)։ Նրանք պատճառ են գտնում Էմմա Նոլանի մեջ՝ լեսբուհու, ով ավագ դպրոցի աշակերտուհի է և ուզում է իր ընկերուհուն հրավիրել Ավարտական երեկոն։ Բրոդվեյի կվարտետն ուղևորվում է Ինդիանա նահանգի Էջուոթեր քաղաք՝ դեռահաս լեսբուհիներին օգնելու համար։


== Դերերում ==
Մերիլ Սթրիփ՝ Դի Դի Ալեն
Ջեյմս Քորդեն՝ Բարրի Գլիքման
Նիկոլ Քիդման՝ Էնջի Դիքինսոն
Էնդրյու Ռանելս՝ Թրենթ Օլիվեր
Ջո Էլեն Փելման՝ Էմմա Նոլան
Արիանա ԴեԲոուզ՝ Ալիսա Գրին
Քիգան Մայքլ Քի՝ պարոն Հոուքինս
Քերի Վաշինգտոն՝ տիկին Գրին
Քևին Չեմբերլին՝ Շելդոն Սափերսթեյն
Լոգան Ռայլի Հասել՝ Քայլի
Սոֆիա Դելեր՝ Շելբի
Նիկո Գրեթհեմ՝ Նիք Բումեր
Նաթանիել Ջ․ Փոթվին՝ Քևին


== Արտադրություն ==
Ֆիլմը հիմնված է նույնանուն մյուզիքլի վրա, որն օգտագործում է Մեթյու Սքլարի երաժշտությունը, Չադ Բեգուելինի տեքստերը և Բոբ Մարթինի ու Բեգուելինի գիրքը։ 2019 թվականի ապրիլին Մերֆին հայտարարել է իր ծրագրերի մասին Նյու Յորքի Լոնգաքր թատրոնում բարեգործական ելույթի ընթացքում։
2019 թվականի հունիսի 25-ին Մերիլ Սթրիփը, Ջեյմս Քորդենը, Էնդրյու Ռանելսը և Նիկոլ Քիդմանը հրավիրվել են չորս գլխավոր դերերը կատարելու համար։ Արիանա Գրանդեն սկզբում նկարահանվել է Ալիսա Գրինի՝ Էմմայի հայտնի, բայց իր մեջ փակված ընկերուհու դերում։ Սակայն Sweetener World Tour-ի հետ առաջացած խնդիրների պատճառով Գրանդեն ստիպված է եղել լքել նախագիծը։ Ջո Էլեն Փելմանը նույնպես ընտրվել է Էմմայի դերի համար համազգային լսումներից հետո։ Այս նախագիծը առաջին ֆիլմն է Մերֆիի և Նեթֆլիքսի 300 միլիոն դոլարանոց պայմանագրի շրջանակներում և հինգերորդն՝ ընդհանրապես։ 2020 թվականի հունվարի 25-ին Ակվաֆինան լքել է նախագիծը, և նրա փոխարեն Շելդոն Սափերսթեյնի դերը կատարել է Քևին Չեմբերլինը։  Ֆիլմի նկարահանումներն սկսել են 2019 թվականի դեկտեմբերին։ 2020 թվականի մարտի 12-ին արտադրությունը կանգնեցվել է COVID-19 համավարակի պատճառով այն սպասելիքով, որ աշխատանքը շարուկավելու է ապրիլի կեսին։


== Թողարկում ==
«Ավարտական երեկոն» թողարկվելու է ՆԵթֆլիքսում 2020 թվականի վերջին։


== Ծանոթագրություններ ==


== Արտաքին հղումներ ==
«Ավարտական երեկոն (ֆիլմ)»(անգլ.) ֆիլմը Internet Movie Database կայքում
Սաքոյիվար (այլ կիրառումներ)

Սաքոյիվար, կարող է վերաբերել՝

Սաքոյիվար - գետ Գեղարքունիքի մարզում՝ Սևանա լճի ավազանում, Աստղաձոր գետի ձախ օժանդակը
Սաքոյիվար - լեռնագագաթ Գեղարքունիքի մարզում՝ Վարդենիսի լեռների հյուսիսային լանջերն, Մարտունի և Աստղաձոր գետերի վերնագավառների միջև, Զոլաքար գյուղից 10 կմ հարավ
Տիխվին

Տիխվին (ռուս.՝ Тихвин) , քաղաք (1773 р. թվականից) Ռուսաստանի եվրոպական մասի հյուսիս-արևմուտքում՝ Լենինգրադի մարզում, որի կազմում ընդգրկված նույնանուն շրջանի վարչական կենտրոնն է։ Ընկած է Լադոգա լճի ավազանին պատկանող Տիխվինկա գետի ափերին, Սանկտ Պետերբուրգ քաղաքից երկաթգծով 198, ավտոմայրուղով՝ 218 կիլոմետր դեպի արևելք (այդ քաղաքի և այլ բնակավայրերի հետ կապված է նաև ջրուղով)։ Զբաղեցնում է 25,4   քառակուսի կիլոմետր տարածք։ Բնակչության թվաքանակը 2007 թվականի տվյալներով եղել է 61,2 հազար։ Արդյունաբերական ու մշակութային կենտրոն է և տրանսպորտային հանգույց։
2010 թվականի նոյեմբերի 4-ին Տիխվինին շնորհվել է մարտական փառքի քաղաքի պատվավոր կոչում՝ Հայրենական մեծ պատերազմում տարած հաղթանակում ներդրած մեծ ավանդի համար։
Տիխվինը ռուս նշանավոր կոմպոզիտոր Նիկոլայ Ռիմսկի-Կորսակովի ծննդավայրն է։
Նախկինում կոչվել է Պրեդտեչենսկի պոգոստ, Տիխվինսկի պոսադ։


== Ստուգաբանություն ==
Վարկածներից մեկի համաձայն՝ քաղաքի անվանումն առաջացել է հին արևելասլավոնական тихъ (ռուս.՝ тихий) արմատից, որ նշանակում է «խաղաղ, հանդարտ»։ Ըստ մեկ այլ վարկածի՝ անվան հիմքում ընկած է ֆիննական tihkua — «trickle out» բառը։


== Պատմություն ==

Պատմական փաստաթղթերում առաջին անգամ հիշատակվել է 1383 թվականին մի ժամանակագրությունում, Պրեդտեչենսկի պոգոստ (Предтеченский погост) անվանումով, փայտաշեն եկեղեցու կառուցման առիթով։ 
Վոլգա գետը Լադոգա լճի ու Բալթիկ ծովի հետ կապող առևտրային ճանապարհների վրա գտնվելու շնորհիվ բնակավայրը արագ զարգացում է ունեցել և արդեն 16-րդ դարի սկզբին դարձել է լայնորեն հայտնի առևտրական կենտրոն։


== Կլիմա ==


== Քույր քաղաքներ ==
Տիխվինի քույր քաղաքներն են՝

 Ֆրանսիա, Էրուվիլ-Սեն Կլեր
 Ֆինլանդիա, Իմատրա


== Պատկերասրահ ==

		
		
		
		
		
		
		


== Տես նաև ==
Տիխվինի շրջան


== Ծանոթագրություններ ==


== Արտաքին հղումներ ==
Տիխվին քաղաքի և նույնանուն շրջանի պաշտոնական կայքէջը Archived 10 May 2015 at the Wayback Machine.
Тихвін on-line Archived 10 December 2008 at the Wayback Machine.
Тихвінський історико-меморіальний і архітектурно-мистецький музей Archived 5 October 2008 at the Wayback Machine.
Історія герба Тихвіна
Малые Города России. Тихвин Archived 1 October 2008 at the Wayback Machine.
Битви за Тихвін Archived 14 December 2008 at the Wayback Machine.
Неофіційний форум Тихвіна Archived 2 July 2006 at the Wayback Machine.
Фотографії Тихвіна
№ 8 (ֆա մաժոր)

Սիմֆոնիա № 8 ֆա մաժոր, օպ. 93  Լյուդվիգ վան Բեթհովենի սիմֆոնիաներից։


== Նվագախմբի կազմ ==
Փայտե փողայիններ
2 Ֆլեյտա
2 Հոբոյ
2 Կլառնետ (B)
2 Ֆագոտ
Պղնձե փողայիններ
2 Վալդհոռն (F, B)
2 Շեփոր (F)
Հարվածայիններ
Լիտավր
Լարայիններ
I և II ջութակներ
Ալտեր
Թավջութակներ
Կոնտրաբասներ


== Մասեր ==
Allegro vivace e con brio
Scherzando. Allegretto
Tempo di Menuetto
Allegro vivace


== Ծանոթագրություններ ==
Թիրնաու

Թիրնաու (գերմ.՝ Thyrnau), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 4190 մարդ (դեկտեմբերի 31, 2010 թվական)։ Զբաղեցնում է 33,68 կմ² տարածք։ Պաշտոնական կոդ՝ 09 2 75 150։


== Ծանոթագրություններ ==


== Արտաքին հղումներ ==
Պաշտոնական կայք
Լինա Շտեռն

Լինա Սոլոմոնովնա Շտեռն (ռուս.՝ Лина Соломоновна Штерн, օգոստոսի 14 (26), 1878, Լիեպայա, Grobin County, Կուրլանդիական գուբերնիա, Ռուսական կայսրություն - մարտի 7, 1968(1968-03-07), Մոսկվա, ԽՍՀՄ), խորհրդային ֆիզիոլոգ, ԽՍՀՄ Գիտությունների ակադեմիայի (1939) և ԽՍՀՄ ԲԳԱ (1944) ակադեմիկոս։ 
Ավարտել է Ժնևի համալսարանը (1903) և աշխատել տեղում (1917 թվականից՝ պրոֆեսոր)։ 1925 թվականիև տեղափոխվել է ԽՍՀՄ։ Եղել է Մոսկվայի 2-րդ բժշկական ինստիտուտի ֆիզիոլոգիայի ամբիոնի վարիչ (1925-1948), միաժամանակ ԽՍՀՄ Գիտությունների ակադեմիայի ֆիզիոլոգիայի ինստիտուտի տնօրեն (1929-1948), ԽՍՀՄ Գիտությունների ակադեմիայի կենսաֆիզիկայի ինստիտուտի ֆիզիոլոգիայի բաժնի վարիչ (1954-1968)։ Ուսումնասիրել է օրգանիզմի ֆիզիոլոգիական պրոցեսների քիմիական և ֆիզիկաքիմիական հիմքերը, հումորալ կարգավորումը։ Մշակել է ուսմունք օրգանիզմի պատնեշային (հատկապես արյունաուղեղային) ֆունկցիաների վերաբերյալ և հիմնավորել դրանց նշանակությունը ներքին միջավայրի հաստատունության պահպանման գործում։ ԽՍՀՄ պետական մրցանակ (1943)։


== Ծանոթագրություններ ==
Ապարանի զինվորական պանթեոն

Ապարանի զինվորական պանթեոն (նաև՝ Արցախյան պատերազմի հուշահամալիր), 1991-1994 թվականներին տեղի ունեցած Արցախյան ազատամարտի, հետագա տարիներին հայ-ադրբեջանական շփման գծում տեղի ունեցած սահմանային բախումների և 2020 թվականին տեղի ունեցած հայ-ադրբեջանական պատերազմի ժամանակ զոհված հայ ազատամարտիկներին, զինծառայողներին նվիրված զինվորական հուշահամալիր Հայաստանի Հանրապետության Արագածոտնի մարզի Ապարան քաղաքում։ Հուշահամալիրում են գտնվում Ապարան քաղաքից և հարակից գյուղերից զինվորական ծառայության կամ պատերազմի մեկնած զոհված զինծառայողների և ազատամարտիկների գերեզմանները։
Պանթեոնը հիմնադրվել է 1994 թվականին։ Այն ընդգրկված է Հայաստանի Հանրապետության կողմից պահպանվող հուշարձանների ցանկում և ունի հանրապետական նշանակության հուշարձանի կարգավիճակ։


== Տեղադրություն և կառուցվածք ==
Հուշահամալիրը գտնվում է Ապարան քաղաքի կենտրոնական Մարշալ Բաղրամյան փողոցին հարակից Վերածնունդ հուշահամալիրի սկզբնամասում՝ անտառի մեջ։ Հուշահամալիրի արևելյան կողմում՝ մուտքի մոտ, տեղադրված է տուֆակերտ երկու խաչքար, որոնցից մեկը նվիրված է 1991-1994 թվականներին տեղի ունեցած Արցախյան ազատամարտին, մյուսը՝ Արցախյան բոլոր պատերազմներում զոհված հայ զինծառայողներին ու ազատամարտիկներին։ Հուշահամալիրում է գտնվում 34 զինծառայողի և ազատամարտիկի գերեզմանաքար, ինչպես նաև նրանցից մեկի 5 տարեկան որդու գերեզմանը։ Հյուսիսային կենտրոնական մասում տեղադրված է մեծ քարից կերտված ցայտաղբյուրը։ 
Պանթեոնից դեպի հյուսիս՝ բլրի վրա է գտնվում նաև Դրաստամատ Կանայանի բուրգատիպ գերեզմանը։


== Հուշահամալիրում տեղադրված հուշաքարեր ==

Հուշահամալիրում տեղադրված են հետևյալ ազատամարտիկների ու զինծառայողների հուշաքարերը.


== Տես նաև ==
Արցախյան ազատամարտ, 1991-1994
Հայ-ադրբեջանական պատերազմ, 2020
Վերածնունդ հուշահամալիր
Դրաստամատ Կանայանի գերեզման


== Ծանոթագրություններ ==
Կուկլին

Կուկլին, գյուղ որը գտնվում է Սերբիայի Հանրապետությունում, Կրուշևացի շրջանում։


== Բնակչություն ==
Ըստ 2002 թվականին կատարված մարդահամարի գյուղում բնակվում է 1794 մարդ։


== Ծանոթագրություններ ==
Սուլեյմանովո (այլ կիրառումներ)

Սուլեյմանովո, կարող է վերաբերել՝

Սուլեյմանովո - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Սուլեյմանովո - գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Սուլեյմանովո - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Սուլեյմանովո - գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Սուլեյմանովո - գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Վասիլյոկ (մուլտֆիլմ)

«Վասիլյոկ» (ռուս.՝ Василёк), խորհրդային նկարված մուլտֆիլմ, որը թողարկվել է «Սոյուզմուլտֆիլմ» ստուդիայում 1973 թվականին։ Տևողությունը 10 րոպե 18 վայրկյան է։


== Սյուժե ==
Վասիլյոկ անունով տղայի պապը, որի անունը նույնպես Վասիլի էր, շատ ժամանակ առաջ զոհվել էր պատերազմում։ Տղան իր ընկեր ձուկի հետ գնում է պապին փնտրելու։ Ճանապարհին նրանք հանդիպում են հետևակային զինվորների։ Տղան հարցնում է նրանց, թե արդյոք նրանք չեն տեսել պապին՝ Վասիլի Պետրովին։ Հետևակայիններն ասում են, որ չեն տեսել։ Տղան ու ձիուկը շարունակում են ճանապարհը և հանդիպում են  ինքնաթիռի ու օդաչուի, տղան հարցնում է, բայց օդաչուն էլ չէր տեսել իր պապին։ Տղան ու քուռակը գնում են և հասնում ափին։ Ճանապարհը շարունակել այլևս հնարավոր չէ։ Վշտացած տղան նստում է ափին։ Կողքով անցնում է մի ծեր նավաստի։ Տղան ասում է. «Դե դուք հաստատ չեք տեսել պապիս՝ Վասիլի Պետրովին»։ Նավաստին պատասխանում է. «Ոնց չեմ տեսել, տեսել եմ»։ Մոտ է լողում սպիտակ շոգենավ, որի վրա գրված է՝ «Վասիլի Պետրով»։ Տղան կանգնում է ղեկի մոտ, և նավով վերադառնում իր գյուղ։


== Ստեղծողներ ==
Սցենարի հեղինակ՝ Ժաննա Վիտենզոն
Ռեժիսոր՝ Ստելլա Արիստակեսովա
Բեմադրող նկարիչներ՝ Ալեքսանդր Վինուկուրով Վ. Գիլյարովա
Կոմպոզիտոր՝ Եվգենի Բոտյարով
Երգերի տեքստերի հեղինակ՝ Եվգենի Ագրանովիչ
Օպերատոր՝ Ն. Կլիմովա
Հնչյունային օպերատոր՝ Բորիս Ֆիլչիկով
Ռեժիսորի օգնական՝ Տ. Դոմբրովսկայա
Մոնտաժող՝ Ե. Տերտիչնայա
Նկարիչ-մուլտիպիկատորներ՝ Վլադիմիր  Զարուբին, Ռենատա  Միրենկովա, Հովսեփ Կուրոյան, Օլգա Օռլովա, Լեոնիդ Կայուկով,  Օլեգ  Կոմարով
Դերերը հնչունավորել են՝
Սվետլանա  Խառլապ - Վասիլյոկ
Նինա  Նիկիտինա - Տատիկ
Նիկոլայ  Գրաբբե - Նավավար
Վլադիմիր Գերասիմով
Գարրի  Բարդին
Մարիա Վինոգրադովա - Կարմրահեր տղա
Վլադիմիր Ֆերապոնտով
Խմբագիր՝ Նատալյա Աբրամովա
Ֆիլմի տնօրեն՝ Լյուբով Բուտիրինա


== Ծանոթագրություններ ==


== Արտաքին հղումներ ==
Василёк — myltik.ru
Ադամ Սքոթ

Ադամ Սքոթ (անգլ.՝ Adam Scott, ապրիլի 3, 1973(1973-04-03), Սանտա Քրուզ, Կալիֆոռնիա, ԱՄՆ), ամերիկացի կինոյի և հեռուստատեսության դերասան, կինոպրոդյուսեր, երբեմն հանդես է գալիս որպես ռեժիսոր և սցենարիստ։ Առավել հայտնի է «Ասա, որ սիրում ես ինձ», «Երեկույթների վարպետներ» հեռուստասերիալներում, «Զբոսայգիներ և հանգստի գոտիներ» սերիալում Բենի դերով և «Ամփոփ եղբայրներ» ֆիլմում Դերեկ Հաֆի դերով։


== Կենսագրություն ==
Ադամ Սքոթը ծնվել է 1973 թվականի ապրիլի 3-ին Սանտա Կռուզ (Կալիֆոռնիա) քաղաքում։ Ունի ավագ եղբայր և քույր՝ Շենոն (անգլ.՝ Shannon) և Դեյվիդ (անգլ.՝ David)։ Ուսումը ստացել է Լոս Անջելեսի Ամերիկյան դրամատիկական արվեստի ակադեմիայում։
1994 թվականից Սքոթը սկսել է նկարահանվել հեռուստասերիալներում՝ հիմնականում կատարելով դրվագային դերեր, մասնավորապես՝ նկարահանվել է «Օրենք և կարգ», «Նյու Յորքի ոստիկանությունը», «Տղան ճանաչում է աշխարհը», «Հինգերորդը», «Շտապ օգնություն», «Մի սպանություն», «Հաճախորդը միշտ մեռած է», «C.S.I.: Հանցագործության վայրը՝ Մայամի», «Հրաշքներ», «Վերոնիկա Մարս» և այլ սերիալներում։ 2009 թվականին փորձել է իրեն որպես պրոդյուսեր։ «Ուղևորի տեղը» ֆիլմի գործադիր պրոդյուսերն է։ «Երեկույթների թագավորները» սերիալը, որտեղ Ադամը 2009 թվականից խաղում է գլխավոր դերերից մեկում, ունի յոթ սերիա։ Դրանց պրոդյուսերը Սքոթն է։ Դրանից հետո լքել է նախագիծը և միացել «Զբոսայգիներ և հանգստի գոտիներ» սերիալի դերասանական կազմին։ Նկարահանվել է նաև ESPN սպորտային ալիքի գովազդային հոլովակներում։ 


== Անձնական կյանք ==
2005 թվականին Սքոթն ամուսնացել է Նաոմի Սաբլանի հետ (անգլ.՝ Naomi Sablan)։ Զույգն ունի երկու երեխա։


== Ընտրված ֆիլմագրություն ==


== Անվանակարգեր ==
2009 թվականին Ադամ Սքոթը դարձել է Ewwy Award մրցանակի դափնեկիր «Երեկույթների թագավորներ» հեռուստասերիալում Հենրի Փոլարդի դերի համար՝ որպես կատակերգական հեռուստասերիալի լավագույն դերասան։
Independent Spirit Awards 2009 թվականի Լավագույն դերասան անվանակարգ (անգլ.՝ Best Male Lead)՝ «Չար տեսակ» ֆիլմում Քալեբ Սինքլերի դերի համար։


== Ծանոթագրություններ ==


== Արտաքին հղումներ ==
Կանենսիա

Կանենսիա (իսպ.՝ Canencia) քաղաք և համայնք Իսպանիայում, մտնում է Մադրիդ պրովինցիայի, Մադրիդ ինքնավար համայնքի կազմի մեջ։ Զբաղեցնում է 52,7 կմ² տարածք։ Բնակչությունը կազմում է 504 մարդ (2010 թ.-ի տվյալներով)։


== Պատկերասրահ ==
(3817) Լենկարտեր

(3817) Լենկարտեր (անգլ.՝ Lencarter), աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանորա Հելինի և Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,268399 ա. մ., առավելագույնը մոտենում է 2,0173 ա. մ. հեռավորության վրա և հեռանում 2,5195 ա. մ.։ Արեգակի շուրջ մեկ ամբողջական պտույտ է կատարում 1247,89 երկրային օրվա ընթացքում, իր ուղեծրով շարժվելով միջինում 0,288486 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3817) Լենկարտեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թել Ավիվի նավահանգիստ

Թել Ավիվի նավահանգիստ (եբր.` נמל תל אביב; Namal Tel Aviv. օգտագործվում է նաև Թել Ավիվի հին նավահանգիստ անվանումը), Անդրմանդատային Պաղեստինի նոր հրեական Իշուվի կողմից հիմնադրված առաջին նավահանգիստը։ Նավահանգիստը գտնվում է Թել Ավիվի հյուսիս-արևմուտքում՝ Յարկոն գետի գետաբերանից ոչ հեռու։ Նավահանգիստը հիմնադրվել է 1936 թվականին, իսկ պաշտոնապես բացվել է 1938 թվականին։ Նավահանգիստը գործում էր մինչև 1965 թվականը, որից հետո նրա գործառույթները փոխանցվեցին նոր և ավելի ժամանակակից Աշդոդի նավահանգիստ։ Նախկին նավահանգստի տարածքում տեղակայված է զբոսաշրջային տարածք։
1933 թվականին նավահանգստի մոտ բացվեց Լևանտի ցուցահանդեսը։


== Պատկերասրահ ==

		
		
		
		


== Ծանոթագրություններ ==


== Գրականություն ==
LeVine M. Overthrowing Geography: Jaffa, Tel Aviv, and the Struggle for Palestine. — University of California Press, 2005. — 457 p. — ISBN 9780520938502


== Արտաքին հղումներ ==
Тель-Авивский порт Archived 2017-08-03 at the Wayback Machine.
Զուևեցկի գյուղական խորհուրդ (Միրգորոդսկի շրջան)

Զուևեցկի գյուղական խորհուրդ  (ուկրաիներեն՝ Зуєвецька сільська рада), Ուկրաինայի Պոլտավայի մարզի Միրգորոդսկի շրջանում։
2001 թվականի տվյալներով Զուևեցկի գյուղական խորհրդում բնակվում էր 1307 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կովասարի փոխակերպարային թերթաքարեր

Կովասար փոխակերպարային թերթաքարեր, բնության երկրաբանական հուշարձան Հայաստանի Հանրապետությունում։ Բնության հուշարձանը գտնվում է Տավուշի մարզի Բերդ քաղաքից մոտ 20 կմ հարավ՝ Վարագաջուր (Հախում) գետի վերին հոսանքի ավազանում, Վարագաջրի ձախ վտակ Կառնուտի և Վարագաջուր գետի աջ չոր վտակի հատման կետում, Կառնուտ վտակի հոսանքն ի վեր գնացող գրունտային ավտոճանապարհի աջ կողմում։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Բայշադա Մարանենսկիի գավառ

Բայշադա Մարանենսկիի գավառ (պորտ.՝ Microrregião da Baixada Maranhense), գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի հարավային մարզի մեջ։ Բնակչությունը կազմում է 518 241 մարդ 2006 թվականի տվյալով։ Զբաղեցված տարածքը 17 579,366 կմ²։ Բնակչության խտությունը 29,5 մարդ/կմ²։


== Վիճակագրություն ==
Համախառն ներքին արտադրանքը կազմել է 577 576 155,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 151,12 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,595


== Գավառի կազմ ==
Գավառի կազմի մեջ են մտնում հետևյալ համայնքները.

Անաժատուբա
Բելա Վիսա դու Մարանյան
Կաժարի
Կոնսեյսան դու Լագու Ասու
Իգարապե դու Մեյու
Մատինյա
Մոնսան
Օլինդա Նովա դու Մարանյան
Պալմեյրանդիյա
Պեդրու դու Րոզարիյու
Պեհալվա
Պերի Միրին
Պինեյրու
Պրիզիդենտի Սարնեյ
Սանտա Էլենա
Սան Բենտու
Սան Ժուան Բատիստա
Սան Վիսենտի Ֆերրեր
Վիանա
Վիտորիա դու Մեարին
Պրիմորսկո-Ախտարսկի շրջան

Պրիմորսկո-Ախտարսկի շրջան (ռուս.՝ Приморско-Ахтарский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1924 թվականին։ Վարչական կենտրոնը՝ Պրիմորսկո-Ախտարսկ։


== Աշխարհագրություն ==
Շրջանի տարածքի մակերեսը կազմում է 2503,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 59284 մարդ։ Բնակչության խտությունը կազմում էր 23,68 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սուրբ Նշան եկեղեցի (Սամղրեթ)

Անվան այլ կիրառումների համար տե՛ս՝ Սուրբ Նշան եկեղեցի (այլ կիրառումներ)Սուրբ Նշան եկեղեցի, Հայ Առաքելական Սուրբ Եկեղեցի, գտնվում է Վրաստանի Քվեմո Քարթլիի մարզի Թեթրիծղարոյի շրջանում, վարչական կենտրոն Թեթրիծղարո քաղաքից 8 կմ հարավ-արևմուտք Սամղրեթ գյուղում, կառուցվել է 10-րդ դարում։
Սուրբ Նշան եկեղեցու մասին կան տեղեկություններ, ըստ որի նոր եկեղեցու տեղը, որ կառուցվել է 19-րդ դարում, եղել է մեկ այլ կառույց, որը կառուցվել է 10-11-րդ դարերում։ Տեղեկանալով Հայ Առաքելական Սուրբ Եկեղեցու Վրաստանի և Իմերեթի թեմի արխիվներից, որ 1857 թվականին հանդիսացել է որպես գյուղի ծխական եկեղեցի։ Այն հիշատակվում է որպես փայտաշեն կառույց։
Կան եկեղեցու հիշատակումներ, որոնցից 1-ին մեջ նշվում է հետևյալը․

Առկա են նաև այլ աղբյուրներ, որը փաստում է եկեղեցու հին կառույցի մասին։
1885-1886 թվականների մեկ այլ գրությամբ այս եկեղեցին հիշատակվում է որպես «Սուրբ Գևորգ»։ Սակայն ներկայումս եկեղեցին ավելի հայտնի է որպես Սուրբ նշան քան թե Սուրբ Գևորգ։
Եկեղեցին կառուցված է տարատեսակ քարերից, բազիլիկ կառույց է, որի չափսերն են՝ 10․94 x 5.76 մետր։ Ունի մեկ մուտք որը բացվում է հարավային կողմից, սակայն ենթադրելի է որ եկեղեցին ունեցել է մեկ այլ մուտք արևմտյան կողմից։ Եկեղեցու շուրջ պահպանվել է գերեզմանոց, որը հայկական միջնադարի է, կան նաև գերեզմանաքարեր որոնց վրա արձանագրություններ են։ 
Եկեղեցու հոգևորականն է եղել Սարգիս քհն. Տեր-Գրիգորյանը։
Խորհրդային անաստվածության տարիներին եկեղեցին օգտագործվել է որպես պահեստ։ 
2016 թվականին եկեղեցին ենթարկվել է վանդալիզմի, որից հետո գրեթե եղել է կիսախոնարված վիճակում, սակայն տեղի հայ գյուղացիների ջանքերով եկեղեցին վերականգնվել է։


== Ծանոթագրություններ ==
Աստերոիդների ցանկ (230201-230300)

Աստերոիդների ցանկ (230101-230200)  • Աստերոիդների ցանկ  • Աստերոիդների ցանկ (230301-230400)
 Աստերոիդների ցանկ (230101-230200)  • Աստերոիդների ցանկ  • Աստերոիդների ցանկ (230301-230400)
Ձկնորսի մատանի

Ձկնորսի մատանին (լատ.՝ anulus piscatoris, նաև կոչվում է պապական մատանի, հայրապետական մատանի և սուրբ Պետրոսի մատանի), Հռոմի պապերի հանդերձանքի մի մասը տիարայի հետ միասին։
Պապական մատանին կոչված է հիշեցնելու այն մասին, որ պապը Պետրոս առաքյալի ժառանգորդն է, ով նաև ձկնորս էր։ Մատանու վրա Պետրոսը պատկերված է նավակից ձկնորսական ցանցերը նետելիս։ Խորհրդանշական իմաստը փոխվում է Քրիստոսի այն բառերով, որ իր աշակերտները կդառնան մարդկային հոգիների որսորդներ։
Մատանին առաջին անգամ հիշատակվել է Կղեմես IV-ի իր եղբորորդուն ուղղված նամակում (1265)։ Միջնադարյան ժամանակներից պահպանվում է ավանդույթը, ըստ որի պապի յուրաքանչյուր այցելու պետք է շուրթերով հպվի մատանուն՝ ի նշան նրա կամքին հնազանդության։ Մինչև 1842 թվականը մատանին օգտագործվել է նաև որպես կնիք պապական նամակների մասնավոր բնույթը հաստատելու համար։
Նորընտիր պապի համար պատրաստվում է նոր մատանի, որպես կանոն, ոսկե, որի վրա փորագրվում է նրա անունը։ Պապի մահվանից կամ հրաժարականից հետո կամերլենգոն այլ կարդինալների ներկայությամբ ոչնչացնում է մատանին՝ նոր պապի ընտրությունների շրջանում փաստաթղթերի կեղծումից խուսափելու նպատակով։
Նոր մատանի նոր քահանայապետին մատուցում է թագադրման կամ գահակալության ժամանակ Կարդինալների կոլեգիայի դեկանը։
Նորընտիր Ֆրանցիսկոս պապի խնդրանքով, տնտեսման նկատառումներից ելնելով, նրա մատանին պատրաստված է ոսկեզօծ արծաթից։


== Ծանոթագրություններ ==


== Արտաքին հղումներ ==
Maurice M. Hassett Ring of the Fisherman // Catholic Encyclopedia (1913)
SKOL Airline

SKOL Airline ավիաընկերություն, որի գլխավոր գրասենյակը գտնվում է Կալինինգրադում։ Ընկերությունն աշխատանքներ է իրականացնում Արևելյան և Արևմտյան Սիբիրում, ինչպես նաև արտասահմանում։ Ընկերություն Ռուսաստանի Դաշնության խոշորագույն ուղղաթիռների օպերատորներից մեկն է։ Ավիաընկերության հիմնական օդանավակայանները գտնվում են Չերեմշանկայում Կրասնոյարսկում։


== Կոդեր և զանգեր ==
ICAO կոդ։ CDV
Ներքին ծածկագիր։ вв
Զանգ։ вв


== Պատմություն ==
Ավիաընկերությունը հիմնադրվել է 2000 թվականին, գրանցված է Տյումենի շրջանի Սուրգուտ քաղաքում։ 2001 թվականին ընկերությունը հիմնվել է Կրասնոյարսկի երկրամասում։ 2001 թվականի փետրվարին ավիաընկերությունը ստացել է օպերատորի վկայական, կան համապատասխան արտոնագրեր Ռուսաստանում ավիացիոն աշխատանքները կատարելու համար, ուղղաթիռներն են` ՄԻ-26Տ, ՄԻ-8Տ, ՄԻ-8ԱՄՏ, ընկերությունը ստացել է միջազգային ընդունելություն՝ ուղղաթիռով օդային աշխատանքներ կատարելու համար։ Ստեղծվել է ավիացիոն սարքավորումների տեխնիկական սպասարկման հիմք, որն ունի վկայականներ շահագործվող ինքնաթիռների պահպանման բոլոր տեսակների համար։2007 թվականին Հունական Scorpion International ավիաընկերության հետ կնքված պայմանագրի համաձայն նրանք կատարել են Հունաստանի Հանրապետության տարածքում անտառային հրդեհները մարելու խնդիրները։Ընկերությունը ունի ուղղաթիռ, որը գտնվում է Սուրգուտ քաղաքից 37 կմ հեռավորության վրա, Լանտոսկ ուղղությամբ, որն ունի սարքավորում կայանատեղի ցանկացած տեսակի ուղղաթիռի համար։


== Ավիավթար ==
2016 թվականի հոկտեմբերի 21-ին ՄԻ-16 ուղղաթիռը վթարի է ենթարկվել Ստարի Ուրենգոյ գյուղի մոտ։ Ինքնաթիռում գտնվող 22 անձից 19-ը մահացել են, 3-ը հոսպիտալացվել.


== Ծանոթագրություններ ==